กสิกรต่อเวลาขายกองกิมจิ26นี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บลจ.กสิกรไทย ขยายเวลาขายกองทุนพันธบัตรเกาหลี 2 กองทุน ถึง 26 พ.ค.นี้ ย้ำจุดเด่นลงทุน 1217 เดือน รับผลตอบแทน 1.652.00% 
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บริษัทได้ยื่นขอสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อขยายระยะเวลาการเสนอขายกองทุนเปิดเค พันธบัตรเกาหลี 1 ปี บีคิว (KKG1YBQ) และกองทุนเปิดเค พันธบัตรเกาหลี 17 เดือน เอฟ (KKG17MF) ออกไปถึงวันที่ 26 พ.ค.นี้ จากเดิมกำหนดขายตั้งแต่วันที่ 1824 พ.ค. 2553
“เหตุผลที่เลื่อนขาย เนื่องจากผู้ลงทุนที่ต้องการลงทุนใน 2 กองทุนดังกล่าวไม่ได้รับความสะดวกจากการซื้อกองทุน เพราะเหตุการณ์ไม่สงบ ตลอดจนการปิดทำการของสถาบันการเงินตั้งแต่วันที่ 19 พ.ค.ที่ผ่านมา” น.ส.ยุพาวดี กล่าว
สำหรับกองทุน KKG1YBQ มีขนาดกองทุนกองทุน 3,000 ล้านบาท ระยะเวลาลงทุนประมาณ 1 ปี โอกาสรับผลตอบแทนหลังหักค่าใช้จ่ายกองทุนประมาณ 1.65% ต่อปี กองทุน KKG17MF มีขนาดกองทุน 2,000 ล้านบาท ระยะเวลาลงทุนประมาณ 1 ปี 5 เดือน คาดการณ์อัตราผลตอบแทนหลังหักค่าใช้จ่ายที่ 2.00% ต่อปี โดยทั้งสองกองทุนเน้นลงทุนในพันธบัตรรัฐบาลประเทศเกาหลีใต้ และป้องกันความเสี่ยงจากอัตราแลกเปลี่ยนทั้งจำนวน 
“การขยายระยะเวลาเสนอขายออกไปนี้ นับเป็นประโยชน์สำหรับผู้ลงทุนที่อาจไม่ได้รับความสะดวกในการลงทุน ในกองทุนพันธบัตรเกาหลีที่เสนอขายในช่วงกลางสัปดาห์ที่ผ่านมา ซึ่งเราเชื่อว่าทั้ง 2 กองทุนจะยังคงได้รับการตอบรับที่ดีจากผู้ลงทุน เนื่องจากเป็นการลงทุนในตราสารหนี้ต่างประเทศที่มีคุณภาพดีและยังคงให้โอกาสรับผลตอบแทนที่น่าสนใจเมื่อเทียบกับตราสารหนี้ในประเทศที่มีอายุใกล้เคียงกัน 
อย่างไรก็ตาม การจัดสรรหน่วยลงทุนในกองทุนเหล่านี้เป็นแบบจองซื้อก่อนได้ก่อน และปิดขายทันทีเมื่อขายได้ตามขนาดโครงการโดยไม่ต้องรอถึงวันสุดท้าย
บลจ.ธนชาตเปิดขายกองทุนเปิดธนชาตตราสารหนี้ต่างประเทศ 45 อายุโครงการ 23 เดือน ขายวันที่ 25 พ.ค.1 มิ.ย.นี้